**สภาพทั่วไปและข้อมูลพื้นฐานของเทศบาลตำบลหนองไผ่ล้อม**



**วิสัยทัศน์ ( Vision)**

“มุ่งมั่น แก้ไข เข้าใจ เข้าถึง พัฒนาคน พัฒนาหนองไผ่ล้อม”

**การยกฐานะเป็นเทศบาลตำบลหนองไผ่ล้อม**

**เทศบาลตำบลหนองไผ่ล้อมได้รับการยกฐานะจากองค์การบริหารส่วนตำบลขึ้นเป็นเทศบาลตำบล หนองไผ่ล้อมตามประกาศกระทรวงมหาดไทย อาศัยอำนาจตามความในมาตรา ๔๒ แห่งพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ ซึ่งได้แก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ.๒๕๔๖ และมาตรา ๗ แห่งพระราชบัญญัติเทศบาล พ.ศ.๒๔๙๖ รัฐมนตรีว่าการกระทรวงมหาดไทยจึงจัดตั้งองค์การบริหารส่วนตำบลเป็นเทศบาลตำบล โดยเทศบาลตำบลหนองไผ่ล้อมได้รับการยกฐานะเมื่อวันที่ ๒๐ สิงหาคม พ.ศ.๒๕๔๗**

ในปัจจุบันตำบลหนองไผ่ล้อมมีเขตการปกครองเป็นรายหมู่บ้านเพียง ๓ หมู่บ้าน ประกอบด้วย หมู่ที่ ๑ บ้านบุ่ง หมู่ที่ ๒ บ้านบุ่งตาหลั่ว หมู่ที่ ๗ บ้านหนองนกยูง

**ขนาดพื้นที่**

มีขนาดพื้นที่ประมาณ ๑๗.๘๙ ตารางกิโลเมตร หรือ ๑๑,๑๘๑ ไร่ คิดเป็นร้อยละ ๒.๓๕ ของเนื้อที่ทั้งอำเภอเมืองนครราชสีมา

**อาคารสำนักงาน**

อาคารสำนักงานเทศบาลตำบลหนองไผ่ล้อม แต่เดิมเป็นอาคารพาณิชย์ ๓ ชั้น โดยอยู่ถนนพิบูลละเอียด ตรงข้ามโรงพยาบาลค่ายสุรนารี ต่อมาในปี พ.ศ.๒๕๕๐ เทศบาลได้ก่อสร้างอาคารเทศบาลหลังใหม่บริเวณหน้าบุ่งตาหลั่ว (ตอนล่าง) ซึ่งเป็นอาคารสำนักงานเทศบาลตำบลหนองไผ่ล้อมในปัจจุบัน โดยเริ่มก่อสร้างในวันที่ ๒๒ พฤษภาคม ๒๕๔๙ แล้วเสร็จเมื่อวันที่ ๑๓ มิถุนายน ๒๕๕๐



ในกระแสโลกยุคปัจจุบันที่ทุกคนต่างหันมาสนใจ การท่องเที่ยวเชิงเกษตรกรรม สำหรับโคราชเมืองย่าโม แขกไปใครมาต้องแวะเวียนมาที่ค่ายสุรนารี เพราะที่นี่ เป็นที่ตั้งของศูนย์การเรียนรู้เศรษฐกิจพอเพียง ภาคตะวันออกเฉียงเหนือ ที่ซึ่งเป็นศูนย์สาธิตการทำเกษตรกรรมรูปแบบใหม่ เป้าหมายหลักคือการปลูกฝังอุดมการณ์ในเรื่องการปฏิบัติตามหลักเศรษฐกิจพอเพียง  
  
ณ สวนน้ำบุ่งตาหลั่วที่กว้างใหญ่และงดงามแห่งนี้ แขกที่มาเยี่ยมชม ส่วนใหญ่จะเป็นกลุ่มข้าราชการ เกษตรกร ชาวบ้าน นักเรียนนักศึกษา ที่ต้องการดูงานด้านการเกษตร ที่นี่จัดแสดงแปลงเพาะ และการอบรม ให้ความรู้มากมาย ทั้งการประมง การเลี้ยงไก่โคราช การปลูกมะนาว การทำปุ๋ย ไปจนถึงเรื่องที่ซับซ้อนมากขึ้นอย่างการทำบัญชีครัวเรือน และการจัดทำโซล่าเซลล์ เพื่อประหยัดพลังงาน ก่อนกลับบ้านซื้อผักปลอดสารพิษซึ่งปลูกกันเองด้วยฝีมือกลุ่มแม่บ้านในศูนย์ ภายในหนึ่งวันแห่งการท่องเที่ยวหากได้มาเยี่ยมเยือนที่นี่ รับรองว่า คุ้มค่าอย่างแน่นอน

**“ เดินตามรอยเท้าพ่อ ดำเนินชีวิตตามหลักปรัชญาของเศรษฐกิจพอเพียงของชาวโพน ให้คงอยู่คู่วัฒนธรรมไทย ”**



**ทริปตัวอย่าง**  
2 วัน 1 คืน  
เส้นทางท่องเที่ยวจ.นครราชสีมา  
**วันแรก**  
ช่วงเช้า  
เยี่ยมชมหลวงพ่อโต ณ อุทยานลานบุญมหาวิหารสมเด็จพระพุฒาจารย์ (โต พรหมรังสี)

* วัดบ้านไร่ พิพิธภัณฑ์หลวงพ่อคูณ

**ช่วงบ่าย**

* เข้าชมอุทยานประวัติศาสตร์พิมาย
* เยี่ยมชมอนุสาวรีย์ท้าวสุรนารี (ย่าโม) วีรสตรีผู้กล้า

**วันที่สอง**  
ช่วงเช้า

* ศูนย์การเรียนรู้ปรัชญาเศรษฐกิจพอเพียง ค่ายสุรนารี เรียนรู้เศรษฐกิจพอเพียงและ งานศิลปาชีพ
* ชมพิพิธภัณฑ์ไม้กลายเป็นหิน แห่งแรกของไทย หนึ่งในเจ็ดแห่งของโลก

ช่วงบ่าย

* ชมประติมากรรมหุ่นเหล็ก ดราก้อน คอฟฟี่
* ชมสวนซ่อนศิลป์และตลาดน้ำศิลปะกลางดง



**ห้ามพลาด ที่เที่ยวห้ามพลาด**

* **อาคารนิทรรศการฯ** จัดแสดงแนวคิด หลักการ และวิถีชีวิตของเกษตรกรในด้านต่างๆอาคารศิลปาชีพจัดแสดงงานหัตถกรรมทอผ้าที่งดงามฐานเพาะเห็ดนางฟ้าจำหน่าย ก้อนเห็ดนางฟ้าสามารถทดลองปลูกและนำกลับบ้านได้

**กิจกรรมห้ามพลาด**

* แต่ละปีที่นี่ จะจัดเทศกาลใหญ่ 2 ครั้ง คือ งานเทศกาลวันแม่ จัดช่วงวันที่ 10-11 ส.ค. งานนี้ จะมีการดำนาด้วยนักเรียนจาก โรงเรียนในเครือข่าย และในช่วง เทศกาลวันพ่อ หรือช่วง 3-4 ธ.ค. มีแสดงการเก็บเกี่ยวข้าวอีกครั้ง ใครมาเที่ยวโคราชช่วงเวลานี้ ไม่ควรพลาด

**ศูนย์การเรียนรู้เศรษฐกิจพอเพียงค่ายสุรนารี**  
ต.ในเมือง อ.เมือง จ.นครราชสีมา   
โทร. 0-4427-5965  
www.facebook.com/northeaststudy  
เปิดให้เข้าชม : ทุกวัน เวลา 08.30-16.300 น.   
ฤดูท่องเที่ยว : ตลอดทั้งปี  
  
**การเดินทาง**  
จากตัวเมืองใช้เวลาเพียงประมาณ 10 นาที ใช้ทางหลวง 224 ตรงเข้าทางหลวงหมายเลข 2 ถนนมิตรภาพจากนั้นเลี้ยวซ้ายเข้าซอยกิ่งสวายเรียง เลี้ยวขวาเข้าถนนมุขมนตรี ทางเข้าค่ายสุรนารีจะอยู่ซ้ายมือ

**แหล่งท่องเที่ยวเชิงเกษตร ศูนย์การเรียนรู้เศรษฐกิจพอเพียง**

**ภาคตะวันออกเฉียงเหนือ ค่ายสุรนารี**
















**แหล่งท่องเที่ยวเชิงเกษตร**







**แหล่งท่องเที่ยวที่เกี่ยวกับวิถีชีวิตของผู้คน**



**แหล่งท่องเที่ยวเพื่อนันทนาการและบันเทิง**

**ได้แก่ สวนน้ำเฉลิมพระเกียรติรัชกาลที่ 9**











